Jon Norstog

Jon Norstog (født 15. eller 30. oktober 1877 i Høydalsmo, Telemark, død 23. november 1942 i Nord-Dakota) var en norsk-amerikansk forfatter. Han gikk på lærerseminaret på Notodden i 1890-årene og utvandret til USA i 1902.Jon Norstog i Store norske leksikonJon Norstog Allkunne, oppslag 26.10.2014. I USA hadde han vansker med å finne en forelegger, og kjøpte selv et lite trykkeri som han satte opp hjemme på gården i Nord-Dakota. Norstog forsøkte også å få i gang en norsk-amerikansk versjon av Dølen av Aasmund Olavsson Vinje.

Bestemoren hans på morsiden var kusine av Aasmund O. Vinje. Fra den vesle skrivestua si holdt han brevkontakt med gamlelæreren sin fra lærerskolen på Notodden, Peter Hognestad, som senere ble biskop i Bergen.

Landsmål og kristendom sto sentralt hos Norstog.Torvik, Ingvald: Landsmålsdiktaren på prærien i Nord Dakota, Syn og Segn, 1952. Han ga ut 25 bøker, fire av disse i Norge. Forfatterskapet omfattet romaner, dikt, drama og fortellinger, og var til dels inspirert av Ole Rølvågs forfatterskap.Dag og Tid, 10. oktober 2014.

Ifølge leserinnlegg i Dag og Tid var han født på Haukelisæter og vokste opp på Mo (Nå kalt Byrte).Øyvind Gulliksen i Dag og Tid, 17. oktober 2014.

 Verk 
 Yggdrasil, dikt (1902) digital versjon hos Nasjonalbiblioteket
 Paa Heklemogen (1903)
 Haakon Sollid (1906)
 Ørnerud (1907)
 Tornekronen drama i fem akter (1908)
 Svein, forteljing (1909)
 Tone, forteljing (1913)
 Kong Saul, drama i fem vendingar (1920)
 Kong David, drama i fem vendingar (1921)
 Exodus, roman i tre bind (1928-1931)

 Referanser 

Kategori:Personer fra USA født i Norge
Kategori:Norske forfattere
Kategori:Nynorskforkjempere